32004R0445
L 072/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 445/2004 НА КОМИСИЯТА
от 10 март 2004 година
за изменение на приложение I към Директива 92/118/ЕИО на Съвета по отношение на животинските черва, мас и топените мазнини, както и заешкото месо и месото от дивеч, отглеждан във ферми
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (1), последно изменена с Решение 2003/42/ЕО на Комисията (2), и по-специално член 15, втори параграф от нея,
като има предвид, че:
(1)
Директива 92/118/ЕИО определя правилата на Общността относно ветеринарно-санитарните и здравните изисквания относно търговията и вноса в Общността на продукти от животински произход.
(2)
Регламент (ЕО) № 1774/2002 на Европейския парламент и на Съвета от 3 октомври 2002 г. относно установяване на здравни правила относно странични животински продукти, непредназначени за консумация от човека (3), последно изменен с Регламент (ЕО) № 808/2003 на Комисията (4), установява правилата на Общността относно животинските продукти, непредназначени за консумация от човека.
(3)
Директива 2002/33/ЕО на Европейския парламент и на Съвета от 21 октомври 2002 г. за изменение на Директиви 90/425/ЕИО и 92/118/ЕО на Съвета по отношение на здравните изисквания към страничните животински продукти (5), съществено измени Директива 92/118/ЕИО, и по-специално с цел да ограничи нейното приложно поле така, че то да обхваща единствено животинските продукти, предназначени за консумация от човека, и патогените.
(4)
В интерес на яснота на законодателството на Общността е уместно да се изясни по-нататък приложното поле на Директива 92/118/ЕИО.
(5)
Директива 92/118/ЕИО следва да бъде съответно изменена.
(6)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Изменения на Директива 92/118/ ЕИО
1. Заглавието на глава 2 от приложение I към Директива 92/118/ЕИО се заменя със следното:
„Животински черва, предназначени за консумация от човека“.
2. Заглавието на глава 9 от приложение I към Директива 92/118/ЕИО се заменя със следното:
„Мас и топени мазнини, предназначени за консумация от човека“.
3. Заглавието на глава 11 от приложение I към Директива 92/118/ЕИО се заменя със следното:
„Заешко месо и месо от дивеч, отглеждан във ферми, предназначено за консумация от човека“.
Член 2
Влизане в сила и прилагане
Настоящият регламент влиза в сила на третия ден след публикуването му в Официален вестник на Европейския съюз.
Прилага се от 1 май 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 март 2004 година.